Veluwe

Veluwe (fon. Veljuve, dosl. Loša zemlja) je brdovita regija u nizozemskoj provinciji Gelderland. To je kraj velik nekih 1100 km², vrlo različitih krajolika, od terena pokrivenih šumama, do stepa, malih jezera i najvećih evropskih pješčanih nanosa. Veluwe je ostatak najvećeg morenskog kompleksa u Nizozemskoj, koji se proteže u dužinu od nekih 60 km od sjevera prema jugu, te dosežu visinu i do 110 metara. Veluwe je nastao glacijacijom prije nekih 200.000 godina, za vrijeme pleistocena. Tad su ledenjaci, debeli i do 200 metara, svojim pomicanjem gurali pijesak u stranu iz delte Rajne, Meuse i Scheldta, stvarajući na taj način brda koja sada čine većinu Veluwea. Kako su ona građena od pijeska, lako i brzo propuštaju kišnicu, koja protiče do dubine od nekih desetak metara, a zatim opet izvire na površinu na rubovima brda. U Veluweu se nalazi i nacionalni park Hoge Veluwe, čija brda prelaze visinu od 105 metara. Reference Vanjske veze Veluwe na portalu Encyclopædia Britannica (en) Službene stranice Nacionalnog parka Hoge Veluwe (nl)